Държавен вестник, бр. 51, 2016 г., стр. 57

БРОЙ  51	
Д Ъ Р Ж А В Е Н  В Е С Т Н И К 	
СТР.  57  
(2) Явното гласуване се извършва чрез 
компютризирана система за гласуване.
(3) Когато не е възможно да се гласува 
чрез компютризираната система за гласуване, 
гласуването се извършва с вдигане на ръка.
(4) Гласуването чрез компютризирана сис­
тема за гласуване става чрез персоналните 
компютри на членовете на ВСС.
(5) Разпечатката от компютризираната 
система за гласуване става неразделна част 
от протоколите на пленума по чл. 35 и се 
публикува на интернет страницата на ВСС.
(6) Отчитането на гласуването става ав­
томатично. Резултатите от гласуването се 
отразяват на персоналните компютри на 
членовете на ВСС и на контролно табло, 
поставено в залата, осигуряваща обществен 
достъп до заседанията на ВСС.
(7) Гласуването с вдигане на ръка се из­
вършва след покана от председателстващия за­
седанието последователно със „за“ и „против“. 
Преброяването на гласовете и отчитането им 
се извършват под контрола на председателст­
ващия заседанието и се отразяват поименно 
в протокола.
(8) Висшият съдебен съвет може да вземе 
решение по определени въпроси от дневния 
ред да се проведе общо гласуване.
(9) От обявяване на гласуването до завърш­
ването му не се допускат изказвания.
(10) Предложенията за прегласуване поради 
грешка се предлагат и приемат преди обявя­
ване на резултата от гласуването.
Чл. 30. (1) Член на ВСС няма право да 
участва в гласуването на решение, което се 
отнася лично до него или до негов съпруг 
или роднина по права линия, по съребрена 
линия до четвърта степен и по сватовство до 
трета степен или ако са налице други обстоя­
телства, които пораждат съмнение в неговата 
безпристрастност.
(2) В случаите по чл. 35, ал. 1 ЗСВ член на 
ВСС се отстранява сам, като обявява обстоя­
телствата, които са наложили отстраняването. 
(3) Когато в дневния ред на заседанието 
на ВСС са включени допълнителни точки и 
ако са налице обстоятелствата по ал. 1 и 2, 
пленумът отлага разглеждането на съответ­
ната точка.
Чл. 31. (1) Съдийската колегия се пред­
седателства от председателя на Върховния 
касационен съд, а при негово отсъствие – от 
председателя на Върховния административен 
съд, или от най-старшия присъстващ член.
(2) Прокурорската колегия се председа­
телства от главния прокурор, а при негово 
отсъствие – от най-старшия присъстващ член.
(3) Министърът на правосъдието, а при 
негово отсъствие – определен от него замест­
ник-министър, и главният инспектор могат да 
присъстват на заседанията на колегиите без 
право на глас.
Чл. 32. (1) Заседанията на колегиите се 
свикват от председателстващия.
(2) Заседанията на колегиите могат да се 
свикват и по искане на трима членове на 
съответната колегия.
(3) Членовете на колегиите и главният 
инспектор се уведомяват за датата, часа и 
мястото на провеждане на заседанието и за 
дневния ред три дни предварително, като 
им се предоставят и писмените материали 
за заседанието. Дневният ред се публикува 
на интернет страницата на Висшия съдебен 
съвет в същия срок.
Чл. 33. (1) Заседание на съответната ко­
легия се провежда, ако присъстват повече от 
половината от членовете.
(2) Решенията на съдийската колегия по 
чл. 30, ал. 5, т. 1 – 4 ЗСВ се приемат с мнозин­
ство не по-малко от осем гласа, а останалите 
решения – с мнозинство повече от половината 
от присъстващите членове.
(3) Решенията на прокурорската колегия 
по чл. 30, ал. 5, т. 1 – 4 ЗСВ се приемат с 
мнозинство не по-малко от шест гласа, а 
останалите решения – с мнозинство повече 
от половината от присъстващите членове, с 
изключение на решението по чл. 30, ал. 5, 
т. 17 ЗСВ.
(4) Гласуването на решенията винаги е 
явно и лично и се провежда по реда на чл. 30 
от правилника.
Раздел IV 
Оформяне актовете на пленума и на колегиите 
на Висшия съдебен съвет
Чл. 34. (1) При провеждане заседанията на 
пленума и на колегиите на ВСС се използва 
аудиозаписваща техника и се изготвят пълен 
и кратък стенографски протокол, които се 
публикуват на страницата на ВСС.
(2) Пълният стенографски протокол се 
изготвя в срок до седем работни дни след 
приключване на заседанието. Протоколът се 
подписва от председателстващия заседанието 
на пленума или на колегиите.
(3) След приключване на заседанието в 
срок най-късно до края на следващия работен 
ден се изготвя кратък протокол, в който се 
отразяват всички приети решения. Краткият 
протокол се съгласува с главния секретар 
след подпис от стенографа/ите.
(4) Протоколите от заседанията могат да 
бъдат поправяни по решение на пленума или 
на колегиите при допусната очевидна факти­
ческа грешка. Технически грешки в кратките 
протоколи се поправят с разпореждане на 
главния секретар въз основа на предложе­
ние на вносителя, което е неразделна част 
от протокола.
(5) Пълният стенографски протокол, както 
и записаните аудионосители се съхраняват от 
главния секретар и се ползват само в сградата